ОПРЕДЕЛЕНИЕ

№ 15
София, 02.07.2007 година


Върховният административен съд на Република България - петчленен състав, ІІ колегия, в закрито заседание в състав:

ПРЕДСЕДАТЕЛ: СВЕТЛАНА ЙОНКОВА
ЧЛЕНОВЕ: СЛАВКА НАЙДЕНОВА
ЕЛЕНА ЗЛАТИНОВА
ЗАХАРИНКА ТОДОРОВА
ГАЛЯ КОСТОВА

при секретар и с участието
на прокурора изслуша докладваното
от съдията СВЕТЛАНА ЙОНКОВА
тълк. дело № 17/2007 година.


Цветелина Маринова Янкулова-Стоянова е напраила искане за постановяване на тълкувателно постановление относно прилагането на чл. 27, ал. 1, т. 4 от Закона за съдебната власт (ЗСВ). Твърди, че е налице противоречива съдебна практика на Върховния административен съд по адм.д.№ 6005/2001 г., адм.д.№ 371/2004 г. и адм.д.№ 9034/2004 г. Моли Върховният административен съд да се произнесе с тълкувателно постановление относно следното: Може ли ВСС с решение по чл. 27, ал. 1, т. 4 ЗСВ да понижава или премества магистрат без да е проведено преди това дисциплинарно производствно и без съответния магистрат да е изразил изрична воля за това. Правилна ли е практика на Върховния административен съд в частта с която се приема, че в разпоредбата на чл. 27, ал. 1, т. 4 ЗСВ се съдържа самостоятелна процедура за понижаване или преместване на магистрати, която е различна от дисциплинарната и какви са материално-правните предпоставки за иницииирането й.
Върховният административен съд, петчленен състав приема,че искането е недопустимо и следва да бъде отклонено по следните съображения:
Съгласно чл. 261, ал. 2 от Административнопроцесуалния кодекс (АПК) искания за произнасяне с тълркувателни постановления могат да правят и страните по дела,по които има влезли в сила противоречиви съдебни решения или определения.
Цветелина Янкулова е страна по адм.д.№ 6005/2001 г. Страна по адм.д.№ 371/2004 г. е Мария Петрова Владимирова, а по адм.д.№ 9034/2004 г. страна е Искра Стефанова Ганева. След като Цветелина Янкулова не е страна по две от делата, по които твърди, че са постановени противоречиви решения, тя не е активно легитимирана да направи искане за постановяване на тълкувателно постановление по реда на чл. 261, ал. 2 АПК. По отношение на нея като страна по дело не са постановени противоречиви съдебни решения, поради което и искането й за постановяване на тълкувмателно постановление е недопустимо.
По изложените съображения и на основание чл. 264, ал. 3 АПК, Върховният административен съд, петчленен състав

О П Р Е Д Е Л И:

ОТКЛОНЯВА искането на Цветелина Маринова Янкулова - Стоянова от Плевен за постановяване на тълкувателно постановление по реда на чл. 261, ал. 2 АПК.
Определението не подлежи на обжалване.
